SĂRBĂTOARE ÎN ALEXANDRIA

SĂRBĂTOARE ÎN ALEXANDRIA

La data de 26 iulie 2016 a avut loc la Biblioteca Judeţeană din Alexandria, judeţul Teleorman, lansarea primului volum de poezii al doamnei Rodica Crăcea, eveniment al cărui moderator a fost Doina Bârcă – poet – reprezentând Fundaţia Literar-Istorică „STOIKA”. Cu această ocazie s-a făcut o donaţie către bibliotecă, donaţie constând în mai multe numere ale revistei „Independenţa Română-Independenţa prin cultură”, publicaţie editată de fundaţie. Totodată, Fundaţia Literar-Istorică „STOIKA” a prezentat evenimentele pe care le-a organizat, precum şi proiectele de viitor. Invitată de onoare a fost doamna profesor Floarea Necşoiu, care a vorbit despre frumuseţea poeziei. Au mai fost prezenţi pictorul Constantin Crăcea, de profesie arhitect, care a expus tablouri expresive, cu o paletă coloristică variată.

La eveniment au mai participat profesorul Ion Cioacă; primarul comunei Cervenia, Marian Cucurezeanu; elevele Cristina Guţu (un adevărat talent interpretativ), Ema Vameşu, Cristina Biholar; profesoara Luciana Ianculescu; poeta Rodica Constantinescu; profesoara Maria Peşu.

DOINA BÂRCĂ

Contents